


Evaluarea nevoilor comunității

Pentru a lucra cu adevăratele nevoi ale oamenilor din comunitate, gândiți-vă la următoarele aspecte:

1. Care este contextul local?
Descrieți grupul/ comunitatea țintă - de ex. numărul de locuitori, structură etnică, grupuri vulnerabile identificate, probleme de dezvoltare socio-economică, alte particularități ale comunității. Încercați să obțineți informații din datele statistice/ oficiale disponibile.

2. Care este pulsul comunităţii?
Pentru a înțelege mai bine comunitatea, colectați informații folosind chestionare, interviuri, focus grupuri etc. În acest stadiu, propuneți un anumit număr și un anumit profil al persoanelor implicate în proces, astfel încât identificarea nevoilor să fie reprezentativă.

3. Care este problema identificată?
Descrieți problemele identificate în comunitate prin conturarea contextului local și a percepției oamenilor din comunitate și explicaţi care este cea mai relevantă problemă care trebuie abordată. Argumentați de ce această problemă este cea importantă, ce cauzează această problemă, în ce măsură oamenii sunt îngrijorați de această problemă, descrieţi modul în care comunitatea este afectată de această problemă și de ce problema în cauză ar trebui rezolvată.

4. Care sunt părțile interesate implicate?
Analizaţi părțile interesate existente și potențiale care pot ajuta la rezolvarea problemei. Descrieți care dintre ele sunt afectate de problema identificată și care ar putea fi implicarea lor în rezolvarea acesteia.

5. Care este scopul?
După identificarea și descrierea problemei, precum și a actorilor implicați, descrieți situația la care doriți să ajungeți dacă rezolvați problema (pozitiv) și ce efect va avea în comunitate. Din această etapă puteți să vă adaptați mai bine intervențiile organizației la problema (problemele) identificate.

